rejauldu/bengali-wikipedia huggingface dataset:
লেওনার্দো স্পিনাৎসলা (, ; জন্ম: ২৫ মার্চ ১৯৯৩) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব রোমা এবং ইতালি জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলে থাকেন।  ২০১১ সালে, স্পিনাৎসলা ইতালি অনূর্ধ্ব-১৯ দলের হয়ে ইতালির বয়সভিত্তিক পর্যায়ে অভিষেক করেছিলেন। প্রায় ২ বছর যাবত ইতালির বয়সভিত্তিক দলের হয়ে খেলার পর, তিনি ২০১৭ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ১৮ ম্যাচে অংশগ্রহণ করেছেন। তিনি ইতালির হয়ে এপর্যন্ত ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন, যেখানে তিনি রোবের্তো মানচিনির অধীনে শিরোপা জয়লাভ করেছেন।  ব্যক্তিগতভাবে, স্পিনাৎসলা বেশ কিছু পুরস্কার জয়লাভ করেছেন, যার মধ্যে ২০১২ সালে তোর্নেও দি ভারেজ্জিও সেরা খেলোয়াড়ের পুরস্কার জয় অন্যতম। দলগতভাবে, স্পিনাৎসলা এপর্যন্ত ৫টি শিরোপা জয়লাভ করেছেন, যার মধ্যে ২টি ইয়ুভেন্তুসের বয়সভিত্তিক দলের হয়ে, ২টি ইয়ুভেন্তুসের হয়ে এবং ১টি ইতালির হয়ে জয়লাভ করেছেন।  প্রারম্ভিক জীবন লেওনার্দো স্পিনাৎসলা ১৯৯৩ সালের ২৫শে মার্চ তারিখে ইতালির ফোলিনিয়োে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ                    বিষয়শ্রেণী:জীবিত ব্যক্তি বিষয়শ্রেণী:১৯৯৩-এ জন্ম বিষয়শ্রেণী:ইতালীয় ফুটবলার বিষয়শ্রেণী:ইয়ুভেন্তুস ফুটবল ক্লাবের খেলোয়াড় বিষয়শ্রেণী:এম্পোলি ফুটবল ক্লাবের খেলোয়াড় বিষয়শ্রেণী:পেরুজা কালচোর খেলোয়াড় বিষয়শ্রেণী:আসোচাৎসিওনে স্পোর্তিভা রোমার খেলোয়াড় বিষয়শ্রেণী:আসোচাৎসিওনে কালচো সিয়েনা ১৯০৪-এর খেলোয়াড় বিষয়শ্রেণী:ভিচেনৎসা ভির্তুসের খেলোয়াড় বিষয়শ্রেণী:ইতালির আন্তর্জাতিক ফুটবলার বিষয়শ্রেণী:আতালান্তা বেরগামাস্কা কালচোর খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:সেরিয়ে বি-এর খেলোয়াড় বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:উয়েফা ইউরোপীয় চ্যাম্পিয়নশিপ বিজয়ী খেলোয়াড় বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:ইতালির আন্তর্জাতিক যুব ফুটবলার বিষয়শ্রেণী:উয়েফা কনফারেন্স লিগ বিজয়ী খেলোয়াড় বিষয়শ্রেণী:ফুটবল ফুলব্যাক বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:সোচেতা স্পোর্তিভা কালচো নাপোলির খেলোয়াড়
সিঙ্গাপুরের প্রশাসনিক অঞ্চল হচ্ছে সিঙ্গাপুরের নগর পুনর্ন্নোয়ন কর্তৃপক্ষ কর্তৃক সিঙ্গাপুরের পরিকল্পনায় সহযোগিতা করতে নির্ধারিত সীমানার উপবিভাগ। সময়ের সাথে সাথে, অন্যান্য সরকারি সংস্থাও তাদের প্রশাসনিক কাজে সুবিধার জন্য পাঁচটি বিভাগের নীতি গ্রহণ করেছে, যেমন ২০০০ সালের আদমশুমারীতে করেছে সিঙ্গাপুর পরিসংখ্যান বিভাগ। এই অঞ্চলগুলি আরও ৫৫ টি পরিকল্পনা এলাকায় বিভক্ত করা হয়, যার মধ্যে দুটি অববাহিকা এলাকাও অন্তর্ভুক্ত। আয়তনের দিক থেকে বৃহত্তম অঞ্চলটি হচ্ছে পশ্চিমাঞ্চল, যার আয়তন ২০১২.৩ বর্গ কিমি। পশ্চিমাঞ্চল ২০১৮ সালে ৯৮২,৭৭৪ জন বাসিন্দা নিয়ে সবচেয়ে জনবহুল এলাকা ছিলো।  কিছু সরকারি সংস্থা তাদের প্রয়োজনে এভাবে বিভক্ত করলেও, এই অঞ্চলগুলি প্রশাসনিকবিভাগ নয়। প্রশাসনিক প্রয়োজনে সিঙ্গাপুরকে পাঁচটি জেলাতে বিভক্ত করা হয়েছে এবং আরও উপবিভাগে ভাগ করা হয়েছে যেগুলো পরিষদ দ্বারা পরিচালিত যার প্রধান একজন মেয়র। এই উপবিভাগগুলি আঞ্চলিক উপবিভাগগুলি থেকে ভিন্ন। জেলাগুলির সীমা নির্ধারন নির্বাচনী সংস্কারে পরিবর্তন হলেও অঞ্চলগুলির সীমানা সময়ের সাথে সাথে স্থিতিশীল হয়।  অঞ্চলের তালিকা  অঞ্চল আঞ্চলিক কেন্দ্র অঞ্চলভিত্তিক বৃহত্তম পঅ জনসংখ্যার ভিত্তিতে বৃহত্তম পঅ আয়তন(বর্গকিমি) জনসংখ্যা জনঘনত্ব(প্রতি বর্গকিমি) পরিকল্পনাঅঞ্চলমধ্যাঞ্চলকেন্দ্রীয় এলাকা (ডি ফ্যাক্টটো)কুইনসটাউন, সিঙ্গাপুরবুকিত মেরাহ১৩২.৭৯,২৫,৯৩০ ৬,৯৭৮ ২২পূর্বাঞ্চলট্যাম্পাইনসচাঙ্গিবেদক৯৩.১৬,৮৭,৫০০ ৭,৩৮৫ ৬উত্তরাঞ্চলউডল্যান্ডসসেন্ট্রাল ওয়াটার ক্যাচমেন্টউডল্যান্ডস১৩৪.৫৫,৫৭,৮৩০ ৪,১৪৭ ৮দক্ষিণ-পূর্বাঞ্চলসেলেটারনর্থ-ইস্টার্ন আইল্যান্ডসহৌগাং১০৩.৯৯,০৮,৪৯০ ৮,৭৪৪ ৯পশ্চিমাঞ্চলজুরং ইস্টওয়েস্টার্ন ওয়াটার ক্যাচমেন্টজুরং পশ্চিম২০১.৩৯,৮২,৭৭৪ ৪,৫৪৩ ১২মোট ৬৬৫.৫৩৯,৯৪,৩২০৬,০০২৫৫  আরও দেখুন  সিঙ্গাপুরের পরিকল্পনা অঞ্চল  সিঙ্গাপুরের প্রশাসনিক বিভাগ  তথ্যসূত্র  বহিঃসংযোগ নগর পুনর্ন্নোয়ন কর্তৃপক্ষ গুগল ম্যাপ  বিষয়শ্রেণী:সিঙ্গাপুর বিষয়শ্রেণী:সিঙ্গাপুরের অঞ্চল বিষয়শ্রেণী:সিঙ্গাপুরের উপবিভাগ বিষয়শ্রেণী:সিঙ্গাপুরের নগর পরিকল্পনা
থাম্ব|পারস্যদেশীয় থামার সংকেত পারস্যদেশীয় লাল  হল গাঢ় লালচে কমলা ঘরানার একটি রঙ বিশেষ। এটি কৃত্রিম সিঁদুর বা আর্টিফিশিয়াল ভার্মিলন রঙ নামেও পরিচিত। রঙটি পারস্য উপসাগরের সাথে সম্পর্কযুক্ত।  ইংরেজিতে রঙের নাম হিসেবে পারস্যদেশীয় লাল শব্দটির নথিভুক্ত প্রথম ব্যবহার হয় ১৮৯৫ খ্রিস্টাব্দে।Maerz and Paul A Dictionary of Color New York:1930 McGraw-Hill Page 201  ইরান বা পারস্যের সাথে সম্পর্কযুক্ত অন্যান্য রঙগুলির মধ্যে রয়েছে ফার্সি পিঙ্ক, ফার্সি গোলাপি, ফার্সি নীল এবং ফার্সি সবুজ।  সাংস্কৃতিক প্রভাব স্থাপত্যবিদ্যা  বোস্টনের ট্রিনিটি চার্চের অভ্যন্তরে কার্যকর হওয়া মৃত্যুদণ্ডে দণ্ডিত জন লাফার্জের ম্যুরাল তৈরির জন্য পারস্যদেশীয় লাল রঙের পটভূমির উপর জোর দিয়েছিলেন শিল্পী হেনরি হবসন রিচার্ডসন।Raguin, Virginia C.  Decorator:  John LaFarge in The makers of Trinity Church in the city of Boston, ed. James F. O'Gorman, D.  Amherst : University of Massachusetts Press, c2004. p 120  তথ্যসূত্র  বিষয়শ্রেণী:লাল রং বিষয়শ্রেণী:লালের বর্ণচ্ছটা বিষয়শ্রেণী:রং (নির্দিষ্ট বর্ণ)
নীরদবরণ ( ১৭ নভেম্বর ১৯০৩ - ১৭ জুলাই ২০০৬) সংক্ষেপে নীরদ ছিলেন শ্রীঅরবিন্দর ব্যক্তিগত চিকিৎসক, লেখক এবং  শ্রী অরবিন্দ আশ্রমের বরিষ্ঠ সদস্য।     জীবনী  নীরদবরণ জন্ম ১৯০৩ খ্রিস্টাব্দের ১৭ নভেম্বর  ব্রিটিশ ভারতের অধুনা বাংলাদেশের  চট্টগ্রামে। পাঁচ বছর বয়সে তার পিতৃবিয়োগ হয়। ম্যাট্রিকুলেশন পাশের পর অসহযোগ আন্দোলনে অংশ নেন এবং দুমাস কারাবাস করেন। ইন্টারমিডিয়েট পাশের পর তিনি আইন পড়তে ১৯২৪ খ্রিস্টাব্দে লন্ডন যান। কিন্তু শেষপর্যন্ত তিনি  এডিনবরায় চিকিৎসাবিজ্ঞান নিয়ে পড়াশোনা করতে থাকেন। ছয় বৎসরের কোর্স শেষ করে এডিনবরা বিশ্ববিদ্যালয় থেকে এম বি সি এইচ বি ডিগ্রি লাভ করেন। তারপর তিনি তার এক আত্মীয়ের সাথে ইউরোপ ভ্রমণে বের হন। প্যারিসে তাদের সাক্ষাৎ হয় বিখ্যাত বাঙালি সঙ্গীতজ্ঞ  দিলীপকুমার রায়ের সাথে। তার কাছেই তিনি শ্রীঅরবিন্দ এবং শ্রীমা সম্পর্ক বিশদ অবগত হন। ১৯৩০ খ্রিস্টাব্দে ভারতে প্রত্যাবর্তনের পর শ্রীমা সাথে সাক্ষাতে এবং কথোপকথনে তার আধ্যাত্মিক জ্ঞানে অভিভূত হন। এরপর তিনি চিকিৎসাক্ষেত্রে দুবছর তৎকালীন বার্মায় অতিবাহিত করেন। অত্যন্ত লাভজনক কর্মজীবন পরিত্যাগ করে ১৯৩৩ খ্রিস্টাব্দে পুদুচেরির শ্রীঅরবিন্দ আশ্রমে যোগ দেন।  আশ্রমের নতুন পরিবেশে আবাসিক চিকিৎসক হিসাবে কাজে লিপ্ত হয়ে নীরদবরণ আধ্যাত্মিক উপলব্ধি আর অভিজ্ঞতা অর্জন করতে থাকেন। শ্রীঅরবিন্দর সান্নিধ্যে নীরদবরণের সৌভাগ্যের সূচনা হয়। ইংরেজি ছন্দবদ্ধ রূপ সম্পর্কে কিছুই না জেনে শ্রীঅরবিন্দর সাহচর্যে আর অনুপ্রেরণায় "অলৌকিক উদ্ভাবনে" লিপ্ত হন নীরদবরণ। শ্রীঅরবিন্দর সংশোধন ও মন্তব্য সহ তার পঞ্চাশটি কবিতার সংকলন সান ব্লোসম প্রকাশিত হয়।  ১৯৩৮ খ্রিস্টাব্দের নভেম্বরে শ্রীঅরবিন্দর পা ভেঙ্গে গেলে নীরদবরণ তার চিকিৎসক হন এবং তাকে ব্যক্তিগত ভাবে দেখাশোনা করতে থাকেন। আশ্রমের জনজীবন থেকে অরবিন্দ নিজেকে সরিয়ে নিলে তিনি নীরদবরণের মাধ্যমেই  সাধকবৃন্দের সাথে এক বিশাল সম্ভারের (আনুমানিক চার শত চিঠির) চিঠিপত্রেই যোগাযোগ রক্ষা করতেন।  পরবর্তীকালে নীরদবরণ কবিতা ও অন্যান্য লেখার সাথে 'শ্রীঅরবিন্দ' ও 'শ্রীমা' কে নিয়ে রচনা করেন কয়েকটি উল্লেখযোগ্য গ্রন্থ-  * ''টকস্ উইথ শ্রীঅরবিন্দ'' (৩ খণ্ড) (১৯৯৪) শ্রী অরবিন্দ আশ্রম  * ''শ্রীঅরবিন্দস্ হিউমার'' (১৯৯৪)  * ''করেসপন্ডেন্স উইথ শ্রী অরবিন্দ'' (২ খণ্ড) শ্রী অরবিন্দ আশ্রম  * ''শ্রী অরবিন্দ ফর অল এজেস্'' ১৯৯০)  * ''মেমোরেবল কন্টাক্টস্ উইথ দ্য মাদার'' (১৯৭৮)  * ''টুয়েলভ ইয়ার্স উইথ শ্রীঅরবিন্দ '' (১৯৭২) শ্রী অরবিন্দ আশ্রম  * ''শ্রীঅরবিন্দ: এ ড্রিম ডায়লগ উইথ চিলড্রেন''  ইতিমধ্যে বাংলা ভায়ায় অনূদিত হয়েছে তার গ্রন্থ -  * ''সর্বকালের সার্বজনীন শ্রীঅরবিন্দ ''  * ''শ্রীঅরবিন্দর সঙ্গে বারো বছর''  ২০০৬ খ্রিস্টাব্দের ১৭ জুলাই সন্ধ্যায় পন্ডিচেরির আশ্রম নার্সিং হোমে সাধক ও কবি নীরদবরণ ১০২ বৎসর বয়সে প্রয়াত হন। তাঁকে পরের দিন আশ্রমের কাজানোভ গার্ডেনে সমাহিত করা হয়।  ২০০৩ খ্রিস্টাব্দে হেমন্ত কাপুর ইংরাজীতে রচনা করেন "নিরোদবরণ: ডিভিনিটিজ কমরেড।  ২০১৮ খ্রিস্টাব্দে অরবিন্দ বসু ও রমেন সেনগুপ্তর সম্পাদনায় কলকাতার শ্রী অরবিন্দ ভবন কর্তৃক প্রকাশিত হয় নীরদবরণ: সাধক ও কবি।   বহিঃসংযোগ   শ্রী অরবিন্দের সাথে বারো বছর অধ্যায় ১ - ২৩/২৪ নভেম্বর ১৯৩৮ সালে শ্রী অরবিন্দের দুর্ঘটনা সম্পর্কে]  নিরোদবরণ  নাম সূচক - সংক্ষিপ্ত জীবনী  আধ্যাত্মিক অনুসন্ধানকে সমর্থন করা  তথ্যসূত্র  বিষয়শ্রেণী:এডিনবরা বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০০৬-এ মৃত্যু বিষয়শ্রেণী:১৯০৩-এ জন্ম
স্টোনহেঞ্জ () নিওলিথিক এবং ব্রোঞ্জ যুগের একটি স্তম্ভ যা মানমন্দির হিসেবে ব্যবহৃত হতো বলে ধারণা করা হয়। এটি ইংল্যান্ডের উইল্টশায়ারের অ্যামাসবারির নিকটে অবস্থিত। এর ভৌগোলিক অবস্থান হচ্ছে ৫১°১০′৪৪,৮৫″উ, ১°৪৯′৩৫,১৩3″প।  সমতল ভূমির প্রায় ৮ মাইল উত্তরে স্টোনহেঞ্জ অবস্থিত। এতে বৃত্তাকারে বড় বড় দণ্ডায়মান পাথর রয়েছে এবং এগুলোর চতুর্দিকে মৃত্তিকা নির্মিত বাঁধ রয়েছে। স্টোনহেঞ্জের গঠন খানিকটা জটিল। এর বাইরের দিকে একটি বৃত্তাকার পরিখা রয়েছে। প্রবেশপথটির কিছুটা দূরেই রয়েছে মাটির বাঁধ। এ বাঁধের ভেতর চতুর্দিকে বেষ্টন করে আছে ৫৬টি মৃত্তিকা গহ্বর। পাথরগুলোর মধ্যে আরও দুই সারি গর্ত বেস্টন করে আছে। পাথরগুলোর গঠনের মধ্যে আছে দুইটি বৃত্তাকার এবং দুইটি ঘোড়ার খুরের নলের আকারবিশিষ্ট পাথরের সারি। এ ছাড়াও কতগুলো পৃথক পাথর রয়েছে অলটার স্টোন বা পূজা বেদীর পাথর বা শ্লটার স্টোন বা বধ্যভূমির পাথর।  প্রাক ইতিহাস  মাইক পারকার পিয়ারসন, স্টোনহেঞ্জ রিভারসাইড প্রজেক্টের প্রধান উল্লেখ করেন যে এটি এর জন্মলগ্ন থেকে কবর দেওয়ার সাথে সম্পৃক্ত। স্টোনহেঞ্জ ১৫০০ বছর বিভিন্ন রকম গড়াপেটার মধ্যে দিয়ে গেছে।   তথ্যসূত্র    বহিঃসংযোগ    Stonehenge - Egyptian solar temple. Egyptian hieroglyphs in Stonehenge  Stonehenge English Heritage official site: access and visiting information; research; future plans  360° panoramic English Heritage: A stunning interactive view from the center.  Stonehenge Landscape The National Trust – Information about the surrounding area.  Stonehenge Today and Yesterday By Frank Stevens, at Project Gutenberg.  The History of Stonehenge BBC animation of the monument's construction.  Stonehenge, a Temple Restor'd to the British Druids By William Stukeley, at Sacred Texts.  Stonehenge, and Other British Monuments Astronomically Considered By Norman Lockyer, at Sacred Texts.  Stonehenge Laser Scans Wessex Archaeology information about the scanning of the Sarsen carvings.  Glaciers and the bluestones of Wales  British Archaeology essay about the bluestones as glacial deposits.  Stonehenge 20th Century Excavations Databases  An English Heritage commissioned report by Wessex Archaeology on the 20th century excavations.  Stonehenge: Stones being repositioned during restoration work in 1914  Reconstruction work in the 1950s  বিষয়শ্রেণী:খ্রিস্টপূর্ব ৪র্থ-সহস্রাব্দের স্থাপত্য বিষয়শ্রেণী:খ্রিস্টপূর্ব ২৬তম-শতাব্দীর স্থাপত্য বিষয়শ্রেণী:ব্রোঞ্জ যুগ বিষয়শ্রেণী:উইল্টশায়ারের দর্শক আকর্ষণ বিষয়শ্রেণী:ইংল্যান্ডের বিশ্ব ঐতিহ্যবাহী স্থান
মুরশিদুল মুহতার ইলা খাসায়িসিল মুহতার () হলো একটি গ্রন্থ, যেখানে নবী মুহাম্মদের বিশেষ বৈশিষ্ট্য ও গুণাবলি অত্যন্ত সঠিক ও নির্ভুলভাবে বর্ণনা করা হয়েছে। এতে জাহিরি ও বাতিনী উভয় ধরনের আলেমদের বাণীর উপর নির্ভর করা হয়েছে। গ্রন্থকার মুহাম্মদ বিন আলি বিন তুলুন আস-সালেহি আল-হানাফি আদ-দিমিশকি এই গ্রন্থে জালালুদ্দিন সিউতি-এর ‘‘আনমুজাজুল লাবিব ফি খাসায়েসিল হাবিব’’ গ্রন্থটি সংক্ষিপ্ত করেছেন। পাশাপাশি তিনি কাদি আল-কুদাহ আল-খাইদারী আশ-শাফেয়ীর ‘‘আল-লাফজুল মুখরাম লি খাসায়েসিন নবী সাল্লাল্লাহু আলাইহি ওয়া সাল্লাম’’, জালাল বিন আল-বালকিনীর ‘‘আল-ই’লাম বি খাসায়েসিন নবী সাল্লাল্লাহু আলাইহি ওয়া সাল্লাম’’ এবং ইবনুল মুলক্বিন-এর ‘‘গায়াতুস সুল ফি খাসায়েসির রাসূল সাল্লাল্লাহু আলাইহি ওয়া সাল্লাম’’ গ্রন্থগুলোর সারসংক্ষেপ করেছেন। তিনি এটিকে একটি ভূমিকাসহ আটটি অধ্যায়ে বিন্যস্ত করেছেন।মুরশিদুল মুহতার ইলা খাসায়িসিল মুহতার - সম্পাদনা আহমদ ফারিদ আল-মুজাইদি - প্রকাশনা: দারুল কুতুব আল-ইলমিয়্যাহ, পৃষ্ঠা ১১    বিষয়বস্তু  এটি নবী মুহাম্মদের অনন্য বৈশিষ্ট্য ও গুণাবলি নিয়ে লেখা একটি ইসলামী গ্রন্থ। বইটি নবীর এমনসব বৈশিষ্ট্য নিয়ে আলোচনা করে যা তাকে অন্য সব নবী ও মানবজাতির থেকে আলাদা করেছে। বইটি লিখেছেন মুহাম্মদ ইবন আলি আদ-দিমিশকি, তিনি ১৫শ শতকের একজন প্রসিদ্ধ হানাফি ফকীহ ও ইতিহাসবিদ ছিলেন, যিনি দামেস্কে জন্মগ্রহণ করেন। তাই বলা যায় বইটি ১৫শ শতকে লেখা হয়েছিলো। বইটিতে নবীর শারীরিক, আধ্যাত্মিক এবং আইনগত বিশেষত্বগুলো উল্লেখ করা হয়েছে।   পরবর্তী ব্যবহার  লেখকের পরবর্তী সময়ে অনেক বড় বড় আলেমদের গ্রন্থ থেকে তথ্যসংগ্রহ ও সংক্ষিপ্তসার করেছেন। যেমন: জালালুদ্দিন সিউতি আনমুজাজুল লাবিব ফি খাসায়েসিল হাবিব লিখেছেন, খাইদারী আশ-শাফেয়ী আল-লাফজুল মুখরাম লিখেছেন। ইবনুল মুলক্বিনগায়াতুস সুল ফি খাসায়েসির রাসূল লিখেছেন। আধুনিক যুগে এই বইটির একটি গুরুত্বপূর্ণ সম্পাদিত সংস্করণ বের করেছেন আহমদ ফারিদ আল-মুজাইদি, যা দারুল কুতুব আল-ইলমিয়্যাহ থেকে প্রকাশিত হয়েছে।   তথ্যসূত্র    বহিঃসংযোগ   উইথপ্রফেট ওয়েবসাইটে মুরশিদুল মুহতার ইলা খাসায়িসিল মুহতার (PDF)  বিষয়শ্রেণী:আরবি ভাষায় মুহাম্মাদের জীবনীগ্রন্থ বিষয়শ্রেণী:সুন্নি সাহিত্য বিষয়শ্রেণী:আরবি ভাষার বই বিষয়শ্রেণী:মুহাম্মাদের উপর প্রার্থনার বই বিষয়শ্রেণী:সিরীয় সাহিত্য বিষয়শ্রেণী:১৫ শতকের ইসলামি সাহিত্য বিষয়শ্রেণী:মুহাম্মাদের বৈশিষ্ট্যবিদ্যার উপর বই
thumb|উত্তর গোলার্ধ জন ফ্ল্যামস্টিড এর আটলাস কোয়েলেসটিস থেকে ফ্ল্যামস্টিড সূচক তারার নামকরণের জন্য প্রণীত একটি বিশেষ পদ্ধতি। এটি অনেকটা বেয়ার সূচকের মত। তবে বেয়ারের সাথে এর পার্থক্য হচ্ছে বেয়ার সূচকে গ্রিক অক্ষর ব্যবহার করা হয়; কিন্তু এক্ষেত্রে গ্রিক অক্ষরের পরিবর্তে সাধারণ ইংরেজি সংখ্যা ব্যবহার করা হয়। প্রতিটি তারার নামের দুটি অংশ থাকে: প্রথম অংশে থাকে একটি সংখ্যা এবং দ্বিতীয় অংশে তারাটি যে মণ্ডলে অবস্থিত তার জেনিটিভ নাম থাকে। যেমন: 47 Tucanae।   আরও দেখুন   বেয়ার সূচক  তারামণ্ডল  বিষয়শ্রেণী:নক্ষত্র তালিকা
পাটিখালঘাটা বাংলাদেশের ঝালকাঠি জেলার অন্তর্গত কাঁঠালিয়া উপজেলার একটি ইউনিয়ন।   আয়তন  পাটিখালঘাটা ইউনিয়নের আয়তন ৪,৪১৪ একর বা প্রায় ১৬.২৫ বর্গ কি.মি.।   প্রশাসনিক কাঠামো  পাটিখালঘাটা ইউনিয়ন কাঁঠালিয়া উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম কাঁঠালিয়া থানার আওতাধীন। এটি জাতীয় সংসদের ১২৫নং নির্বাচনী এলাকা ঝালকাঠি-১ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী পাটিখালঘাটা ইউনিয়নের মোট জনসংখ্যা ১৫,৭৭৭ জন। এর মধ্যে পুরুষ ৭,৭০৯ জন এবং মহিলা ৮,০৬৮ জন। মোট পরিবার ৩,৯৯১টি।   শিক্ষা  ২০১১ সালের আদমশুমারি অনুযায়ী পাটিখালঘাটা ইউনিয়নের সাক্ষরতার হার ৬৪.১%।   আরও দেখুন   কাঁঠালিয়া উপজেলা  কাঁঠালিয়া থানা  ঝালকাঠি জেলা   তথ্যসূত্র    বহিঃসংযোগ   বিষয়শ্রেণী:কাঠালিয়া উপজেলার ইউনিয়ন
১৯৪৭ সালে ভারত ও পাকিস্তান স্বাধীনতা অর্জনের পর থেকে নিখিল ভারত মুসলিম লীগ এবং এর উত্তরসূরী মুসলিম লীগ একের পর এক বিচ্ছিন্ন হতে থাকে। কিছু বিচ্ছিন্ন সংগঠন স্বতন্ত্র দল হিসাবে গড়ে উঠেছে, কোনটা বিলুপ্ত হয়ে গিয়েছে, আবার কেউ কেউ মূল দল বা অন্যান্য রাজনৈতিক দলের সাথে মিশে গেছে।  দেশ বিভাগের পরে ১৯৪৭ সালে নিখিল ভারত মুসলিম লীগ বিলুপ্ত হয়ে যায়। অন্যদিকে মুসলিম লীগ (পাকিস্তান) ১৯৫৮ সালে (সামরিক আইন দ্বারা) বিলুপ্ত হয়।   বিচ্ছিন্ন দলগুলোর তালিকা   বছর  দল  নেতা  দেশ  অবস্থা  ১৯০৭পাঞ্জাব মুসলিম লীগমুহাম্মদ আলী জিন্নাহ  ব্রিটিশ ভারত বিলুপ্ত ১৯২১ইউনিয়নিস্ট মুসলিম লীগসিকান্দার হায়াত খান নিখিল ভারত মুসলিম লীগের সাথে একীভূত হয় ১৯৪০ নিখিল ভারত জমহুর মুসলিম লীগমোহাম্মদ আমির আহমদ খান এবং মাগফুর আহমদ আজাজি ভারতীয় জাতীয় কংগ্রেসের সাথে একীভূত হয়  ১৯৪৮ ভারতীয় ইউনিয়ন মুসলিম লীগ সি. এইচ. মুহাম্মদ কয়া  ভারত সক্রিয় ১৯৪৯পূর্ব পাকিস্তান আওয়ামী মুসলিম লীগ মওলানা ভাসানী  নাম পরিবর্তন করে আওয়ামী লীগ রাখা হয় ১৯৫০নিখিল পাকিস্তান আওয়ামী মুসলিম লীগ হোসেন শহীদ সোহরাওয়ার্দী বিলুপ্ত ১৯৫৫রিপাবলিকান পার্টি খান আবদুল জাব্বার খান ১৯৬২কনভেনশন মুসলিম লীগআইয়ুব খান ১৯৬২কাউন্সিল মুসলিম লীগমিয়া মুমতাজ দৌলতানা ১৯৬২  পাকিস্তান মুসলিম লীগ নুরুল আমিন ১৯৭০ মুসলিম লীগ (কাইয়ুম) আবদুল কাইয়ুম খান ১৯৮৫ পাকিস্তান মুসলিম লীগ (এফ) সৈয়দ শাহ মর্দন শাহ -২ সক্রিয় ১৯৯৩ পাকিস্তান মুসলিম লীগ (জে) মুহাম্মদ খান জুনেজো বিলুপ্ত ১৯৯৩ পাকিস্তান মুসলিম লীগ (এন) নওয়াজ শরীফ সক্রিয় ১৯৯৫ পাকিস্তান মুসলিম লীগ (জিন্নাহ) মনজুর ওয়োট্টু এবং সরদার মোশতাক আহমেদ খান মালাইজাই বিলুপ্ত ২০০২ পাকিস্তান মুসলিম লীগ (জেড)ইজাজ-উল-হক সক্রিয় ২০০২পাকিস্তান মুসলিম লীগ (কিউ) চৌধুরী সুজাত হোসাইন ২০০৮ আওয়ামী মুসলিম লীগ শেখ রাশিদ আহমেদ ২০০৯ পাকিস্তান পিপলস মুসলিম লীগ আরবাব গোলাম রহিম বিলুপ্ত ২০১০নিখিল পাকিস্তান মুসলিম লীগপারভেজ মুশাররফ সক্রিয়  তথ্যসূত্র  বিষয়শ্রেণী:মুসলিম লীগ বিষয়শ্রেণী:পাকিস্তানের রাজনৈতিক দল   বিষয়শ্রেণী:পাকিস্তান আন্দোলন
মইনুল হাসান সর্বভারতীয় তৃণমূল কংগ্রেসের একজন রাজনীতিবিদ এবং সিপিআইএম রাজ্য কমিটির সদস্য ছিলেন। তিনি ভারতীয় সংসদের উচ্চকক্ষ রাজ্যসভায় পশ্চিমবঙ্গের প্রতিনিধিত্বকারী ভারতের সংসদ সদস্য ছিলেন।   রাজনৈতিক পেশা  ২ সেপ্টেম্বর ২০১৫-এ, বেরহামপুরে সিপিআই (এম) এর একটি রাজনৈতিক সমাবেশে নেতৃত্ব দেওয়ার সময়, তৃণমূল সরকারের বিরোধিতা করার জন্য তিনি পুলিশ এবং স্থানীয় তৃণমূল কংগ্রেসের গুন্ডাদের দ্বারা শারীরিকভাবে আক্রান্ত হন।  ২০১৬ সালের বিধানসভা ভোটের সময় তিনি পশ্চিমবঙ্গে ধর্মনিরপেক্ষ মমতা বিরোধী শক্তির সাথে ঐক্যবদ্ধ আন্দোলনের পক্ষে জোরালোভাবে সমর্থন করেছিলেন। তিনি ২১ জুলাই ২০১৮ সালে সর্বভারতীয় তৃণমূল কংগ্রেসে যোগদান করেন।   তথ্যসূত্র    বহিঃসংযোগ    রাজ্যসভার ওয়েবসাইটে প্রোফাইল  বিষয়শ্রেণী:কৃষ্ণনাথ কলেজের প্রাক্তন শিক্ষার্থী বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:মুর্শিদাবাদ জেলার ব্যক্তি বিষয়শ্রেণী:১৯৫৮-এ জন্ম বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:পশ্চিমবঙ্গের রাজ্যসভা সদস্য বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:ত্রয়োদশ লোকসভার সদস্য বিষয়শ্রেণী:দ্বাদশ লোকসভার সদস্য বিষয়শ্রেণী:উৎসবিহীন তথ্যসহ সকল নিবন্ধ বিষয়শ্রেণী:২১শ শতাব্দীর ভারতীয় পুরুষ লেখক বিষয়শ্রেণী:২১শ শতাব্দীর ভারতীয় অ-কল্পকাহিনী লেখক
ঘটনার তালিকা  জানুয়ারি  ফেব্রুয়ারি  মার্চ  মার্চ ২৯- শফি ইমাম রুমী ৷  এপ্রিল  মে  জুন  জুলাই  আগস্ট  সেপ্টেম্বর  অক্টোবর  নভেম্বর  ডিসেম্বর   জন্ম   জানুয়ারি   ১ জানুয়ারি - বদর উদ্দিন আহমেদ কামরান, সিলেট সিটি কর্পোরেশনের প্রথম নির্বাচিত মেয়র। (মৃ. ২০২০)   ফেব্রুয়ারি   ২০ ফেব্রুয়ারি - গর্ডন ব্রাউন, ব্রিটিশ প্রধানমন্ত্রী।   জুলাই   ৮ জুলাই - অ্যাঞ্জেলিকা হিউস্টন, মার্কিন অভিনেত্রী, চলচ্চিত্র পরিচালক ও স্মৃতিকথাকার।   আগস্ট   ৮ আগস্ট - মুহাম্মাদ মুরসি, মিশরীয় প্রকৌশলী, শিক্ষায়তনিক ও রাজনীতিক, এবং মিশরের ৫ম রাষ্ট্রপতি। (মৃ. ২০১৯)   সেপ্টেম্বর   ৫ সেপ্টেম্বর - মাইকেল কিটন, মার্কিন অভিনেতা, প্রযোজক ও পরিচালক।   নভেম্বর   ২৭ নভেম্বর - ক্যাথরিন বিগেলো, মার্কিন চলচ্চিত্র পরিচালক, প্রযোজক ও চিত্রনাট্যকার।   মৃত্যু   জানুয়ারি  ফেব্রুয়ারি  মার্চ  এপ্রিল  মে  জুন  জুলাই  আগস্ট  সেপ্টেম্বর  অক্টোবর  ১ অক্টোবর - পলিন ফাইফার, মার্কিন সাংবাদিক ও লেখিকা। (জ. ১৮৯৫)  ১৬ অক্টোবর - লিয়াকত আলি খান, পাকিস্তানের সাবেক প্রধানমন্ত্রী ও প্রখ্যাত মুসলিম লীগ নেতা। (জ. ১৮৯৬)   নভেম্বর  ডিসেম্বর  নোবেল পুরস্কার right|100px  পদার্থবিদ্যা - জন ককক্রফট- এবং আর্নেস্ট ওয়াল্টন  রসায়ন - এডউইন মাটিসন ম্যাকমিলান এবং গ্লেন থিওডোর সিবোর্গ  চিকিৎসাবিজ্ঞান - ম্যাক্স থেইলার  সাহিত্য - পার লাজেরভিস্ট  শান্তি - লেওন জওহাক্স  তথ্যসূত্র  বিষয়শ্রেণী:বছর বিষয়শ্রেণী:১৯৫১
বসনিয়া ও হার্জেগোভিনায় গাঁজা বেআইনি।  ২০১৬ সালে, মোস্টার ইউনিভার্সিটির দর্শন অনুষদের পরিচালিত একটি সমীক্ষায় দেখা গেছে যে ৯২% শিক্ষার্থী চিকিৎসার উদ্দেশ্যে গাঁজাকে বৈধতা দিতে সমর্থন করেছিল।    মেডিকেল গাঁজা সম্ভাব্য বৈধকরণ  ২০১৬ সালে এটি ঘোষণা করা হয়েছিল যে বেসামরিক বিষয়ক মন্ত্রক চিকিৎসার উদ্দেশ্যে গাঁজা এবং ক্যানাবিনয়েডের বৈধতা অন্বেষণ করার জন্য একটি টাস্ক ফোর্স গঠন করেছে।    তথ্যসূত্র   বিষয়শ্রেণী:বসনিয়া ও হার্জেগোভিনায় গাঁজা বিষয়শ্রেণী:দেশ অনুযায়ী গাঁজা
কানোর প্রধান মসজিদ (  ) : কানো হলো রাজ্যের রাজধানী শহর ও নাইজেরিয়ার দ্বিতীয় সর্বাধিক জনবহুল শহর। এ কানোতে এ মসজিদ অবস্থিত। মসজিদটি রাজ্যের মান্দাওয়ারী এলাকার চারপাশে শহরের কেন্দ্রস্থলে অবস্থিত।   ইতিহাস  ১৫ শতকে মুহাম্মদ রুমফার এ মসজিদটি নির্মাণ করেছিল। এটি কাদা দিয়ে তৈরি হয়েছিল, যাতে সোরো, বা টাওয়ার ও বিভিন্ন ধরনের উপকরণ ছিল।  ১৫৮২ সালে মুহাম্মদ জাকি এটিকে একটি নতুন ভাবে স্থানান্তরিত করেন এবং ১৯ শতকের মাঝামাঝি আবদুল্লাহি ড্যান ডাবো দ্বারা পুনর্নির্মাণ হয়। এটি ১৯৫০-এর দশকে ধ্বংস হয়ে যায় এবং ব্রিটিশ পৃষ্ঠপোষকতায় পুনর্নির্মিত হয়।    আরও দেখুন    মসজিদের তালিকা  আফ্রিকার মসজিদের তালিকা  মিশরের মসজিদের তালিকা   তথ্যসূত্র   বিষয়শ্রেণী:১৫শ শতাব্দীর মসজিদ বিষয়শ্রেণী:নাইজেরিয়ার মসজিদ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:প্রধান মসজিদ বিষয়শ্রেণী:১৫শ শতাব্দীর আফ্রিকার মসজিদ
চারুকলা অনুষদ () উমিয়া বিশ্ববিদ্যালয়ের অধীন একটি সুইডীয় চারুকলা বিভাগ। উমান নদীর তীরবর্তী একটি প্রাক্তন কারখানাতে ১৯৮৭ সালে এটি প্রতিষ্ঠিত হয়। প্রতি বছর ১২ জন নতুন শিক্ষার্থী এই বিভাগে যোগদান করে এবং বর্তমানে এই অনুষদে মোট ৬০ জন শিক্ষার্থী পড়াশোনা করছেন। অনুষদটি উমিয়া চারুকলা চত্বরের একটি অংশ।   গবেষণা  এছাড়াও কলা একাডেমী জাতীয় শৈল্পিক গ্রাজুয়েট স্কুল-এর সাথে সম্পর্কযুক্ত হয়ে শিল্পসম্মত ভিত্তিতে গবেষণা সঞ্চালন ওKonstnärliga forskarskolan  Läst 17 april 2014 একাধিক গবেষণামূলক কর্মসূচী পরিচালনা করে।   নির্মাণ  এর প্রশিক্ষণ উমিয়া গ্রাউন্ডউড-এর জন্য নির্মিত ভবন থেকেই করা হচ্ছিল যার ছদ্মরূপ ডিজাইন করেন সিগে ক্রনস্টেট (১৯০৯)। এই কারখানাটি ১৯১০ সালে শুরু হয় যখন শহরের প্রথম গুরুত্বপূর্ণ কারখানা চালু ও ১৯৫৪ সাল পর্যন্ত পরিচালিত হয়। স্লিপারিবিগনাডেন ফাইন আর্টস কলেজ প্রাঙ্গনে ১৯৮৬ সালে নির্মিত হয়, এবং এক বছর পরেই স্থানান্তর করা হয়।  ২০১২ সালের বসন্তে নব্যনির্মিত আর্টস ক্যাম্পাসে আর্ট একাডেমীকে নিয়ে যাওয়া হয়। প্রাক্তন স্থানের ইনকিউবেটরে ২০১৩-১৪ সালে শৈল্পিক শিল্প ও প্রকল্পর কাজ পরিচালিত হয়, কিন্তু একাডেমীর নিজস্ব গ্যালারির কাজ পূর্বের ন্যায় থাকবে।   আরো দেখুন  চারুকলা অনুষদ, রয়েল বিশ্ববিদ্যালয় কলেজ উমিয়া বিশ্ববিদ্যালয় ডিজাইন ইনস্টিটিউট, উমিয়া বিশ্ববিদ্যালয় প্রযুক্তি ইনস্টিটিউট, উমিয়া বিশ্ববিদ্যালয় স্থাপত্য বিভাগ, উমিয়া বিশ্ববিদ্যালয় ব্যবসায় ও অর্থনীতি বিভাগ, উমিয়া বিশ্ববিদ্যালয়   তথ্যসূত্র    বহিঃসংযোগ   চারুকলা একাডেমী ওয়েবসাইট   বিষয়শ্রেণী:সুইডেনের চারুকলা বিভাগ বিষয়শ্রেণী:উমিয়া বিশ্ববিদ্যালয় বিষয়শ্রেণী:সুইডীয় বিশ্ববিদ্যালয়ের অনুষদ
মনিকা, ও মাই ডার্লিং হলো ২০২২ সালে মুক্তিপ্রাপ্ত হিন্দি ভাষার একটি নব্য-নোয়ার অপরাধ হাস্যরসাত্মক নাট্য চলচ্চিত্র, যেটি রচনা ও পরিচালনা করেছেন ভাসান বালা এবং প্রযোজনা করেছেন ম্যাচবক্স শটসের ব্যানারে সরিতা পাতিল ও সঞ্জয় রাউত্রে। চলচ্চিত্রটিতে কেন্দ্রীয় চরিত্রে অভিনয় করেছেন রাজকুমার রাও, হুমা কুরেশী এবং রাধিকা আপ্টে। চলচ্চিত্রটি ২০২২ সালে নেটফ্লিক্স-এ প্রিমিয়ার হবে।   অভিনয়ে   রাজকুমার রাও  হুমা কুরেশী  রাধিকা আপ্টে  রাধিকা মদান   নির্মাণ   চিত্রগ্রহণ  প্রধান চিত্রগ্রহণ ২০২১ সালের জুলাই মাসে শুরু হয়েছিল।   তথ্যসূত্র    বহিঃসংযোগ     বিষয়শ্রেণী:২০২২-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:হিন্দি ভাষার চলচ্চিত্র বিষয়শ্রেণী:নেটফ্লিক্সের হিন্দি ভাষার মৌলিক চলচ্চিত্র বিষয়শ্রেণী:জাপানি উপন্যাস অবলম্বনে চলচ্চিত্র বিষয়শ্রেণী:ভারতীয় নব্য-নোয়ার চলচ্চিত্র বিষয়শ্রেণী:২০২০-এর দশকের হিন্দি ভাষার চলচ্চিত্র বিষয়শ্রেণী:হত্যা সম্পর্কে চলচ্চিত্র বিষয়শ্রেণী:ভারতীয় তিক্ত হাস্যরসাত্মক চলচ্চিত্র বিষয়শ্রেণী:ভারতীয় অপরাধ থ্রিলার চলচ্চিত্র বিষয়শ্রেণী:ভারতীয় গোয়েন্দা চলচ্চিত্র বিষয়শ্রেণী:ভারতীয় রহস্য থ্রিলার চলচ্চিত্র বিষয়শ্রেণী:ভারতীয় মনস্তাত্ত্বিক থ্রিলার চলচ্চিত্র বিষয়শ্রেণী:নেটফ্লিক্সের মৌলিক চলচ্চিত্র
শাহী টুকরা (ডাবল কা মিঠা নামেও পরিচিত) হলো এক প্রকার ভারতীয় মিষ্টান্ন, যা রুটির পুডিং অথবা জাফরান এবং এলাচসহ ভাজা রুটির টুকরা মিষ্টি গরম দুধে ভিজিয়ে তৈরি করা হয়। শাহী টুকরা তেলেঙ্গানার হায়দ্রাবাদের একটি মিষ্টান্ন। হায়দ্রাবাদি রন্ধনশৈলীতে জনপ্রিয় এই খাবারটি বিবাহ উৎসব এবং বিভিন্ন অনুষ্ঠানে পরিবেশন করা হয়। শাহী টুকরা বলতে দুধের রুটিকে বোঝায়, স্থানীয় ভারতীয় উপভাষায় "ডাবল রোটি" বলা হয়, কারণ বেকিংয়ের পরে এটির মূল আকার প্রায় দ্বিগুণ হয়ে যায়।   প্রস্তুতপ্রণালী  220px|thumb|শাহী টুকরা উপকরণ  পাউরুটি – ৪ টুকরা  দুধ – ১ লিটার  চিনি – ১ কাপ  ছোট এলাচ – ৬টি  গুঁড়া দুধ – ১ কাপ  ঘি/তেল – ১ কাপ  আমন্ড এবং পেস্ত – ১০টি (সাজানোর জন্য)  প্রণালী প্রথমে পাউরুটির চারপাশের বাদামী অংশ কেটে ফেলতে হবে এবং কোণাকুণি করে পাউরুটি কেটে নিতে হবে। একটি পাত্রে আধা কাপ পানি দিয়ে চিনির সিরা করে নিতে হবে। সিরায় গোলাপজল মিশিয়ে নিতে হবে। আরেকটি পাত্রে দুধ ও ঘন দুধ মিশিয়ে জ্বাল দিতে হবে। কিছুক্ষণ পর ১ টেবিল চামচ কর্ন ফ্লাওয়ার গুলিয়ে দুধে দিয়ে ঘন করে নামিয়ে নিতে হবে। ফ্রাই প্যানে ঘি দিয়ে পাউরুটি বাদামী করে ভেজে নিতে হবে। পাউরুটি ভেজে নামানোর সঙ্গে সঙ্গেই সিরায় ডুবিয়ে ৪/৫ সেকেন্ড রেখে তুলে ফেলতে হবে। এরপর পাউরুটিগুলো একটি পাত্রে সাজিয়ে উপরে ঘন দুধ ঢেলে দিতে হবে। উপরে বাদাম কুঁচি ছিটিয়ে নাস্তায় অথবা খাওয়ার পরে পরিবেশন করা যাবে সুস্বাদু শাহী টুকরা।   আরো দেখুন   আমরস  চিজকেক   তথ্যসূত্র    বহিঃসংযোগ   ডাবল কা মেঠার রেসিপি   ডাবল কা মিঠা   বিষয়শ্রেণী:মুহাজির রন্ধনশৈলী বিষয়শ্রেণী:তেলেঙ্গানার রন্ধনশৈলী বিষয়শ্রেণী:হায়দ্রাবাদি রন্ধনশৈলী বিষয়শ্রেণী:ভারতীয় মিষ্টান্ন বিষয়শ্রেণী:ভারতীয় রন্ধনশৈলী বিষয়শ্রেণী:বাংলাদেশী রন্ধনশৈলী বিষয়শ্রেণী:দুধের পদ